*ภาพข่าวประชาสัมพันธ์*

**ศศินทร์ x SCGC ประกาศผู้ชนะ ทีม Castomize Technologies จากประเทศสิงคโปร์**

**คว้าแชมป์ SCG Bangkok Business Challenge @ Sasin 2023 Global Competition**

**ผลักดันแนวคิดธุรกิจเพื่อสังคมและสิ่งแวดล้อมยั่งยืน**

**สถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย (Sasin School of Management)** และ **บริษัท เอสซีจี เคมิคอลส์ จำกัด (มหาชน) หรือ SCGC** ธุรกิจเคมีภัณฑ์ครบวงจรเพื่อความยั่งยืน ประกาศผลรางวัลชนะเลิศการแข่งขัน **SCG Bangkok Business Challenge @ Sasin 2023 Global Competition** การแข่งขันแผนธุรกิจสตาร์ตอัประดับโลกสำหรับนิสิต นักศึกษา ภายใต้แนวคิด **“Growing Impactful Ventures”** โดย **ทีม** **Castomize Technologies** จาก **Singapore University of Technology and Design** ประเทศสิงคโปร์ได้คว้ารางวัลชนะเลิศ รางวัลเกียรติคุณพระราชทานจากพระบาทสมเด็จพระเจ้าอยู่หัว (H.M. The King’s Award) พร้อมรางวัลเงินสด 18,000 เหรียญสหรัฐ **ทีม Reborn+** จาก **Georgia Institute of Technology** ประเทศสหรัฐอเมริกาคว้ารางวัลรองชนะเลิศ และรางวัลเกียรติคุณพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (H.R.H. Princess Maha Chakri Sirindhorn’s Sustainability Award) พร้อมรางวัลเงินสด 5,000 เหรียญสหรัฐ โดยการแข่งขันครั้งนี้ คัดเลือกจากผู้เข้าแข่งขันทั้งสิ้น 172 ทีม จาก 42 สถาบันอุดมศึกษา ใน 16 ประเทศ ครอบคลุม 5 ทวีป โดยได้ทำการแข่งขันรอบชิงชนะเลิศที่ศศินทร์ วันที่ 24 มิถุนายน 2566 ที่ผ่านมา

###